Эдийн засгийн байнгын хорооны 2013 оны 12 дугаар

сарын 23-ны өдрийн ажлын хэсгийн хуралдааны товч мэдээ

Түгээмэл тархацтай ашигт малтмалын тухай хуулийн төсөл болон холбогдох бусад хуулийн төслүүдийг Улсын Их Хурлын чуулганаар хэлэлцүүлэх бэлтгэл хангах, Байнгын хорооны санал дүгнэлтийн төсөл боловсруулах үүрэг бүхий ажлын хэсгийн хуралдаан 2013 оны 12 дугаар сарын 23-ны 13.00 цагаас “Г” танхимд хуралдав.

Уг хуралдаанд ажлын хэсгийн ахлагч, УИХ-ын гишүүн Д.Батцогт, гишүүн Д.Баярсайхан, Х.Болорчулуун, Г.Уянга, УУЯ-ны хэлтсийн дарга Б.Нэргүй, БХБЯ-ны газрын дарга Б.цэдэнсамба, Эдийн засгийн байнгын хорооны зөвлөх Н.Мөнхзэсэм, референт Г.Баярмаа нар байв.

Чуулганы нэгдсэн хуралдаанаар олонхын санал аваагүй боловч зайлшгүй байх саналууд, болон бусад хуулийн нэр томьёотой нийцүүлэх шаардлагатай зарчмын, найруулгын шинжтэй саналуудыг ярилцсан болно.

Улсын Их Хурлын гишүүн С.Ганбаатар нараас 2013 оны 5 дугаар сарын 02-ны өдөр УИХ-д өргөн мэдүүлсэн Компанийн тухай хуульд өөрчлөлт оруулах тухай болон Улсын Их Хурлын гишүүн Б.Гарамгайбаатар нараас 2013 оны 8 дугаар сарын 28-ны өдөр УИХ-д өргөн мэдүүлсэн Компанийн тухай хуульд нэмэлт, өөрчлөлт оруулах тухай хуулийн төслүүдийг нэгтгэн УИХ-ын чуулганаар хэлэлцүүлэх бэлтгэл хангах, Байнгын хорооны санал, дүгнэлтийн төсөл боловсруулах үүрэг бүхий өргөтгөсөн ажлын хэсгийн хуралдаан 2013 оны 12 дугаар сарын 23-ны өдрийн 15,00 цагт байсан боловч ажлын хэсгийн ахлагч гадаадад томилолтой тул дэд ажлын хэсэг хуралдав.

Эдийн засгийн байнгын хорооны ажлын алба.